|  |  |  |
| --- | --- | --- |
| Stema%20(100px) | **REPUBLIKA E KOSOVËS**  **REPUBLIC OF KOSOVA - REPUBLIKA KOSOVA**  **KOMUNA E GJILANIT**  **MUNICIPAL GJILAN - OPŠTINA GNJILANE - GILAN BELEDIYESI** | Prova14 |

**DREJTORIA PËR ZHVILLIM EKONOMIK**

**DEPARTMENT OF ECONOMY DEVELOPMENT – UPRAVA ZA EKONOMSKI RAZVOJ - IKTISADI KALKINMA MDÜRLÜGÜ**

**Raporti gjashtë mujor**

**Janar-Qershor 2020**

Ky raport përshinë aktivitetet dhe rezultatet e punës së kryer në një hark kohor prej 6 muajsh gjatë vitit 2020. Në këtë periudhë të raportimit, Drejtoria për Zhvillim Ekonomik është angazhuar në funksionimin e veprimtarisë së përditshme të Drejtorisë, përfshirë këtu komunikimin e rregullt me Ministritë e linjës, donator, komunitetin e biznesit, si dhe bashkëpunimi me akterë tjerë relevant në realizimin e aktiviteteve të ndryshme. Fokus të vecantë ka pasur aplikimi në programe dhe thirrje të ndryshme si thirrja e Ministrisë për Zhvillim Rajonal (MZHR) -Investime kapitale 2020, fonde të EE GIZ Gjermani dhe AKK, thirrja për projekte e FKEE ejt, si dhe zbatimi i projekteve në bashkëpunim me donator ku ndër më kryesorët ka qenë bashkëpunimi me BEI, BB, GIZ etj.

Aktualisht, Drejtoria ka zbatuar **një projekt intervenimi me masa inovative të EE në shfmu “Vesel Muji” në fshatin Mihir, Bresalc me fondet e GIZ dhe AKK** derisa janë shpall tenderë për dy projekte tjera si **“Ndërtimi i stacionit të ri të autobusëve”** me mbështetjen financiare të SIDA, SDC, MAPL si dhe projekti **“Tregu dhe parku në Zhegër”** i financuar nga MZHR pasi aplikimi ka rezultuar i suksesshëm.

Drejtoria ka aplikuar edhe me **tri projekte tjera: shfmu “Liria”, “Mehmet Isai” dhe “Rexhep Elmazi”** në thirrjen publike të **Fondi i Kosovës për Eficiencë të Energjisë (FKEE)**, për përmirësimin e EE në objekte publike si dhe jemi në pritje të rezultatit. Në anën tjetër ka filluar realizimi i tri projekte tjera në këtë fushë pas **nënshkrimit të kontratës ndërmjet MZHE/AEE programi i EE me bankën gjermane- KfW dhe kompaninë knsulente** e cila do të zbatoj projektet si **shfmu “Ibrahim Uruqi”, “Dëshmorët e kombit” dhe “Skënderbeu”** (kjo e fundit ka gjasa të zëvendësohet me ndonjë shkollë apo objekt tjetër pasi pritet konfirmimi zyrtar nëse do të financohet nga MZHE/departamenti i EE).

Projektet e lartpërmendura ne fushën e EE synojnë intervenimin me masa të efiçiencës së energjisë në objektet komunale duke mundësuar kursimin e konsiderueshëm të energjisë si dhe kursimin e kostos financiare. Drejtoria synon realizimin e gjithësej 7 shkollave (1 projekt tashmë i përfunduar me GIZ dhe AKK), 3 shkolla me KfW dhe 3 me FKEE (në rast se përzgjedhen për financim) me qëllim realizimin e PKVEE 2019-2021 duke adresuar të gjitha projektet të cilat janë pjesë e këtij plani brenda afatit të planifikuar për zbatim.

Ndër të arriturat për tu theksuar të kësaj periudhe, përveq **aplikimit me pesë projekte dhe nëntë koncept projekte** vlen të përmendim edhe **projektin “FLOWS”** pasi gjatë kësaj periudhe Qeveria e Kosovës ka marrë vendim për fillimin e negociatave për financimin e tij. Financimi i këtij projekti nga BB në vlerë prej 25.1 mil Euro është konfirmuar pasi është miratuar me 9 Qershor 2020 nga Bordi i BB në Washington.

Përgjatë këtij gjashtëmujori, Drejtoria është anagazhuar të realizoj aktivitetet e parapara me planin e punës për vitin 2020 duke u përballë edhe me situatën e emergjencave të shëndetit publik. Drejtoria ka shfrytëzuar mundësinë për komunikim me komunitetin e biznesit kryesisht përmes emailave dhe takimeve individuale për të ju bërë të ditur masat për parandalimin dhe luftimin e pandemisë Covid-19. Ky aktivitet i ka siguruar që bizneset jo vetëm të informohen me kohë për masat e MSH por edhe janë asistuar në kohë reale kërkesave për sqarime ne lidhje me zbatimin e të gjitha masave si dhe për mundësinë për aplikim në Pakon Emergjente Fiskale të Qeverisë së Kosovës.

Pjesë e këtij Raporti është dhe plani i rishkiuar i aktiviteteve për 2020 dhe si Drejtori kemi planifikuar disa aktivitete të cilat kanë dalë si domosdoshmëri e kohës pas situatës së krijuar si pasoj e pandemisë Covid-19 dhe që kanë për qëllim përmbushjen e objektivave të Drejtorisë. Me hyrjen në fuqi të masave të Ministrise se Shendetesise kemi ndermarre veprime sipas udhëzimeve duke reduktuar stafin dhe kemi adaptuar dhe organizuar ofrimin e shërbimeve si dhe implementimin e aktiviteteve në atë mënyrë që ndikimi i masave të mos ketë ndikim negativ në mbarëvajtjen e procesit të punës së Drejtorisë.

Me qëllim të zbutjes së pasojave negative në ekonomi, punonjës dhe qytetarë, Qeveria e Republikës së Kosovës ka ndërmarr një seri masash mbështetëse dhe ndihmëse përmes Pakos Emergjente Fiskale për ekonominë dhe qytetarët, dhe një pjesë e konsiderueshme e barrës për të ndihmuar ekonominë të rimëkëmbet është synuar nga komuna e Gjilanit.   
Me qëllim që ndihma e komunës të koordinohet dhe të jetë me kohë, kryetari i Komunës së Gjilanit z. Lutfi Haziri ka rekomanduar që në nivel të komunës të përgatitet një Program masash për të mbështetur bizneset që kryejnë aktivitetet e tyre afariste në territorin e komunës dhe funksionimet e të cilave janë penguar ose rrezikuar nga masat e Ministrise se Shendetesise.

DZHE në përputhje me legjislacionin në fuqi, prioritetet dhe nevojat specifike të saj, ka propozuar një sërë masash mbështetëse që do të japin rezultatin më të mirë për rimëkëmbjen e ekonomisë lokale dhe do të ndikojnë në ngritjen e standardit të qytetarëve pa kompromentuar qëndrueshmërinë e financave publike si dhe kryerjen e funksioneve themelore në kompetencë të komunës.

**Programi i propozuar me lehtësira për bizneset e Komunës së Gjilanit përfshinë këto masa**:

1. Të kryhet një analizë gjithëpërfshirëse mbi ndikimin e epidemisë COVID-19 dhe masave të epidemisë së Qeverisë në të hyrat dhe planin e shpenzimeve të buxhetit komunal për vitin 2020 dhe të propozohen masa të përshtatshme në përputhje me rrethanat për të udhëhequr politikën përgjegjëse fiskale dhe për të lidhur shpenzimet me të hyrat e disponueshme dhe vlerësimet e ndikimit mbi parametrat e financave publike;
2. Të përjashtohet nga ngarkesa e taksës komunale për ushtrimin e veprimtarive afariste të gjitha bizneset që operojnë në territorin e komunës së Gjilanit vetëm për vitin 2020, përjashtimisht borxheve nga vitet paraprake;
3. Të përjashtohet nga pagesa e tarifave për përdorimin e parkingjeve, të cilave u është dhënë në shfrytëzim nga komuna për një periudhë 6 muaj, d.m.th., për ata të cilët nuk kanë ushtruar veprimtari me kërkesë të Ministrisë së Shëndetësisë;
4. Të lirojë nga pagesa me qira për një periudhë prej 12 muajsh qiramarrësit e lokaleve afariste në pronësi të komunës që nuk kanë kryer veprimtarinë e tyre të rregullt me ​​kërkesë të Ministrisë së Shëndetësisë;
5. Të lirojë nga pagesa bujqit për një periudhë prej 12 muajsh qiramarrësit e tezgave të tregjeve mobile për shitjen e produkteve bujqësore;
6. Të shtyhet pagesa e tarifave për legalizimin e objekteve të paligjshme për një periudhë 3 muaj për tatimpaguesit që kanë lidhur kontrata, me dinamikë pagese në këste (sipas kërkesës). Interesi për borxhet nuk do të ngarkohet për periudhën e caktuar;
7. Të gjithë kontraktuesve (operatoreve ekonomik) të cilët nuk kanë qenë në gjendje të kryejnë punën brenda afatit të rënë dakord, për shkak të mungesës së materialeve dhe fuqisë punëtore, do t'u zgjatet data e përfundimit, d.m.th. të hartohet një aneks kontratë për dy muaj shtesë, në mënyrë që të shmanget pagesa e gjobave për mos përmbushje të detyrimeve të përcaktuara me kontratë

Në fillim të muajit Maj 2020, me Vendim të Kryetarit të Komunës **është themeluar një ekip për vlerësimin e dëmeve në ekonominë lokale.** Ky ekip është kryesuar nga Valbona Tahiri, Drejtoresha e Drejtorisë për Zhvillim Ekonomik ndërsa anëtarë ishin: Ramiz Ramadani, Drejtori i DBPZHR, Bekim Bajrami, Drejtor i DUPMM, Agim Zeka, Drejtor i AZhR Lindje, Ibrahim Tahiri nga OEK dega ne Gjilan dhe Xhevat Aliu, Drejtor nga ZRP. Ekipi ka organizuar disa takime koordinuese dhe kanë përgatitur një hulumtim i cili është lansuar online me qëllim të informimit të bizneseve dhe për të qenë sa më reprezentativ. Pyetësori është bërë publik edhe në webfaqe të Komunës së Gjilanit dhe rrjete sociale si dhe stafi i Drejtorisë përmes emailit i ka dërguar tek një numër i madh (1300) bizneseve. Hulumtimi kishte për qëllim vlerësimin e gjendjes aktuale, ndikimin e Covid 19 dhe dëmet e shkaktuara në ekonominë lokale. Raporti me të gjetura është në proces të përgatitjes dhe do te shërbej si një instrument për të propozuar masa shtesë në nivel lokal, qendror dhe donatorë për dalje nga kriza, rikuperim ekonomik si dhe gjetjen e alternativave për përkrahje sektorit privat.

Nëse analizojmë me kujdes planin e punës atëherë shihet qartë se nuk ka ndonjë ngecje serioze sa i përket realizimit pasi shumica e aktiviteteve të planifikuara janë në faza të ndryshme të zbatimit si dhe në proces të realizimit dhe mbesim me shpresë se do të përmbyllen deri në fund të këtij viti.

Sa i përket projekteve të investimeve kapitale pas ndërprerjes së punimeve për periudhen dy mujore (Mars-Prill), menjëherë pas heqjea së masave kanë ri-filluar punimet në projektet si në vijim:

1. Vazhdojnë punimet në projektin **“Modernizimi i tregut të gjelbër në Gjilan”**
2. Me 27 Janar 2020, Drejtoria ka aplikuar në thirrjen e GIZ/AKK me projektin **“Masat innovative të EE në shfmu “Vesel Muji” Mihir, Bresalc**. Projekti është përzgjedh për financim dhe janë ekzekutuar masat e EE si: 1.Instalimi modern i sistemit të ngrohjes qendrore, 2.Izolimi i çatisë, 3. Zëvendësimi i poqave të zakonshëm me ata LED, dhe 4.Instalimi i ventilimit intelegjent të ajrit (si pilot masë).
3. DZHE ka aplikuar me projektin **“Tregu dhe parku në fshatin Zhegër”** në thirrjen për investime kapitale të MZHR 2020 i cili ka rezultuar me sukses dhe tenderi është shpallur në fund të muajit Qershor 2020.
4. Eshtë hartuar projekti kryesor për realizmin e projektit **“Stacioni i ri i autobusëve”** financuar nga SIDA, SDC, MAPL si dhe është përgatit i gjithë dokumentacioni teknik i nevojshëm për incimin e procedurave të prokurimit dhe është shpall tenderi derisa projekti sipas marrëveshjes do të përfundoj gjatë këtij viti.
5. Ka ri-filluar realizimi i projektit **“ Kanalizimi dhe asfaltimi i rrugëve në lagjen Porodin”**
6. Janë ndërprerë punimet në projektin **“Rruga e Kumanovës”** për shkak të kontesteve pronësore.
7. Projekti **“Lumi Mirusha”** pritet të vazhdojnë punimet dhe të përfundoj gjatë këtij viti.

Sidoqofte, statusi i aktivitete të planifikuara fillimisht si dhe atyre të prolonguara për shkak të pandemisë janë:

* Studimi i Fizibilitetit për projektin partneriteti publiko privat (ppp) për rehabilitimin dhe zhvillimin e palestrës së sporteve “Bashkim Selishta-Petriti” në Gjilan është përfunduar. Drejtoria ka qenë e detyruar të anuloj dëgjimin publik (fillimisht i planifikuar të mbahet me 20.03.2020) si një prej kërkesave ligjore që duhet plotësuar para se të dorëzohet studimi me dokumentacionin e kompletuar teknik për shqyrtim dhe miratim në KQPPP /MFT. Organizimi i dëgjimit publik do të mbahet sapo të jene hequr masat edhe pse është duke u shqyrtuar mundësia për organizimin online nëse situata nuk ndryshon gjatë muajve në vijim.
* Studimi i Fizibilitetit “Penda e Livoqit” është pothuajse i përfunduar dhe është duke u realizuar online mirëpo ekipi i ekspertëve nga kompania franceze “Geode” ka planifikuar të bëjë një vizitë në terren e cila është anuluar për shkak të izolimit të vendit. Finalizimi i këtij studimi mvaret nga misioni i ekspertëve dhe pasi të jenë krijuar kushtet për udhëtim pritet të realizohet edhe dëgjimi publik. Studimi do të përkthehet ne gj. Shqipe dhe do të përgatitet dokumentacioni teknik sipas kornizës ligjore për PPP dhe më pas do të dorëzohet për shqyrtim dhe miratim në KQPPP/MFT.
* Eshtë anuluar aktiviteti për zbatimin e Rregullores Komunale për Taksa Ngarkesa dhe Gjoba respektivisht hartimi i proces verbaleve për ngarkesë me taksë komunale bizneseve të cilat ushtrojnë veprimtaritë në territorin e komunës së Gjilanit pasi janë liruar për këtë vit fiskal (2020) me qëllim të krijimit të lehtësirave për biznese të dëmtuara si pasojë e pandemisë Covid 19.
* Gjatë kësaj periudhe është përzgjedh kompania konsulente për implementimin e Programit të EE me KfW në objektet publike në Komunën e Gjilanit. Marrëveshja ndërmjet MZHE, KfW dhe kompanisë konsuente është nënshkruar dhe kohëzgjatja e realizimit të projektit do të jetë 24 muaj. Objektet të cilat do të ralizohen me KfW janë: shfmu “Ibrahim Uruqi”, Bresalc; “Deshmoret e kombit”, Gjilan dhe “Skenderbeu”, Perlepnicë (kjo e fundit pritet të konfirmohet nga MZHE/Departamenti i EE pasi vitin e kaluar është deklaruar se do të realizohet nga Ministria).
* Përmes platformës online është mbajtur takimi për negocijim të kontratës me kompaninë konsulente për projektin Impianti për trajtimin e ujërave të zeza e cila do të ofroj asistence teknike Njësisë për Implementimin e Projektit (NJIP) në përgatitjen e dosjes së tenderit si dhe gjatë të gjitha fazave të realizimit. Kompania e përzgjedhur do të punoj nga distanca derisa të krijohen kushtet për fillimin e punës në terren. Projekti ka filluar në vitin 2019 dhe sipas planit do të përfundoj në fund të vitit 2022.
* Ka vazhduar komunikimi me BB për projektin FLOWS si dhe gjatë kësaj periudhe Qeveria e Kosovës ka marrë vendim për fillimin e negociatave për financimin e këtij projekti. Vlen të përmendet se është konfirmuar financimi i këtij projekti nga BB në vlerë prej 25.1 mil Euro si dhe është miratuar me 9 Qershor 2020 nga Bordi i BB në Washington.
* Me 27 Shkurt 2020, Drejoresha me ftesë të Ministrisë së Administrimit të Pushtetit Lokal në bashkëpunim me Ministrin e Financave dhe Transferve ka marrë pjesë në takim me përfaqësues të Bankës Evropiane për Investime (EIB) të cilët janë pjesë të iniciativës UPFI (Urban Project Finance Iniciative). UPFI mbështet projekte që kanë të bëjnë me rigjenerimin urban duke ofruar asistencë teknike për studime fizibiliteti në atë fushë dhe që ofrojnë zgjidhje afatgjate. Drejtoria ka përgatit 9 koncept projekte të cilat janë dorëzuar përafqësuesve të BEI për shqyrtim dhe potencialisht për financim në kuaër të rigjenerimit urban. Projektet e prezantuara janë: Promovimi dhe restaurimi i Kalasë së Pogragjës, Hulumtimi dhe zhvillimi i tuneleve në shpellën e Bresalcit, Transporti publik elektrik, Penda e Livoqit, Shtrirja e rrjetit të gasit dhe 4 parqe si Baja, Paqes, Deshmorët e Kombit dhe parku në Bresalc. Sipas përfaqësuseve të BEI dhe MFT komuna e Gjilanit do të njoftohet gjatë këtij viti për vendimin dhe numrin e projekteve potenciale për financim derisa sipas tyre implementimi nuk mund të filloj gjatë vitit 2021.
* Gjatë muajit Janar 2020 Drejtoria ka mbështetur UP “Kadri Zeka” për aplikimin në partneritet me Komunën e Gjilanit në programin ERASMUS të Komisionit Evropian.
* Gjatë muajit Shkurt 2020 Drejtoria ka ofruar Fondacionit Kosovar Trashëgimia Kulturore pa Kufij (CHwB Kosova) informata rreth kalendarit të aktiviteteve  kulturore dhe rekreative për vitin 2020 pasi CHwB Kosova është duke  e krijuar një platformë online të aktiviteteve kulturore (Arte Performuese, Arte Vizuele, Artizanate, Gastronomi, Letërsi, Ngjarje Edukative, Ngjarje Kulturore, Panair, Ritual) dhe natyrore/rekreative (Ecje në natyrë, Rekreacion,  Sporte, Sporte Tradicionale) për vitin 2020, për të gjitha komunat e Republikës së Kosovës. Kjo platformë do të shërbej që qytetarët e Republikës së Kosovës dhe qytetarët e vendeve tjera do të kenë çasje më të lehtë dhe do të informohen për natyrën e aktiviteteve kulturore dhe natyrore, kohën dhe vendin e mbajtjes me çrast do  të rritet edhe  numri i vizitorëve vendor dhe ndërkombëtar në evente.
* Gjatë muajit Prill 2020, Drejtoria ka përgatit dhe ka dorëzuar raportin vjetor për projektin “Rregullimi i infrastrukturës së Kompleksit të shkollave të mesme të Gjilanit” sipas Direktivës #5 “Mënyra e Raportimit të Autoriteteve Publike tek KPPP”
* Drejtoria ka pergatit dhe dorëzuar raportimi në Agjencinë e Kosovës për Efiçiencë të Energjisë (AKEE), lidhur me projektet e zhvilluara të fushës se efiçiencës se energjisë si renovim të ndërtesave (izolim termik, zëvendësim dritare, ngrohje) dhe ndriçim publik për periudhën 2018-2019.
* Në fillim të muajit Qershor 2020 sipas Marrëveshjes së nënshkruar këtë fillim vit me Kompanine gjermane SOM do të vendosen 200 kontenjer për mbeturina në pjesë urbane të qytetit. Vendosja e kontenjerëve do të realizohet pasi të jenë krijuar kushtet për të transportimin e tyre nga Gjermania.
* Gjatë muajit Qershor 2020, Drejtoria ka ofruar informata përmes një pyetësori Ministrisë së Administrimit të Pushtetit Lokal që kishte për qëllim identifikimin e nevojave lidhur me gjendjen e strategjive komunale për zhvillim ekonomik lokal dhe harmonizimi i tyre me dokumentet strategjike.
* Drejtoria ka mbështet me të dhëna Ministrinë e Zhvillimit Rajonal (MZHR), lidhur me investimet kapitale të realizuara nga Ministritë e linjës dhe komuna në vitin 2019.
* Gjatë kësaj periudhe në bashkëpunim me organizatën gjermane “Help” në kuadër të marrëveshjes për përkrahje të bizneseve fillestare janë monitoruar 19 përfituesit e granteve nga viti i kaluar. Të gjitha bizneset janë aktive dhe ushtrojnë afarizmin e tyre falë pajisjeve të cilat i kanë përfituar në formë të granteve dhe konform kontratave.
* Me rastin e shpalljes së thirrjes së MZHR- grante për biznese, stafi i Drejtorisë ka ofruar këshilla dhe asistencë teknike 11 bizneseve të ndryshme të cilat kanë kërkuar përkrahje në përgatitjen e dokumentacionit për aplikim (online) dhe pritet që së shpejti të shpallen rezultatet nga ana e Ministrisë.
* Me 20 Mars 2020 është organizuar takimi me mbi 20 furrtarë të Komunës së Gjilanit i cili kishte për qëllim të identifikohen nevojat e furrtarëve për furnizim me miell si dhe në bashkëpunim me operatorët ekonomik janë adresuar kërkesat e tyre si dhe janë krijuar edhe rezerva shtesë në rastet emergjente.

QRB ka menaxhuar punën në mënyre efikase dhe gjithësej 234 biznese të reja janë regjistruar që kanë punësuar 394 punëtorë ndërsa janë ҫ’regjistruar 33 biznese dhe 39 punëtorë si dhe janë shqyrtuar 894 kërkesa të bizneseve.

Drejtoria ka treguar fleksibilitet dhe qasje proaktive si dhe do të vazhdojë punën dhe përpjekjet me qëllim të koordinimit të iniciativave, të cilat ndikojnë në rritjen ekonomike dhe përmirësimin e standardit të jetesës së qytetareve dhe arritjen e objektivave të saj, duke bashkëpunuar ngushtë me të gjithë akterët relevant në nivelin qendror, donatorë, shoqëri civile, biznese dhe investitorë potencialë. Raporti financiar gjashtëmujor është bashkangjitur si Shtojcë 1. e këtij raporti.

***Data: 09.08 2020 Përgatitur nga: Valbona Tahiri, Drejtore e DZHE***